Efter ni sejre i træk er det slut for Aalborg Pirates. Odense Bulldogs uddelte stryg på isen i Gigantium søndag eftermiddag. Første periode endte 2-2, men i anden periode gik det galt for Piraterne. Bulldogs lynede tre gange på otte minutter, og så var stillingen 2-5. Det nåede også at blive 2-6 før Kasper Degn fik pyntet lidt på resultatet 3-6. Aalborg Pirates fører fortsat AL-Bank Ligaen med tre point ned til SønderjyskE på andenpladsen.

Opsummering:
Sejrsstimen hos Aalborg Pirates blev brudt med et 3-6 nederlag til Odense Bulldogs.